open-index/open-wikipedia-markdown huggingface dataset:
Don Segundo Sombra

***Don Segundo Sombra*** é unha novela rural do escritor arxentino Ricardo Güiraldes, publicada en 1926 en San Antonio de Areco. A obra representa unha tentativa do autor de renovación da literatura gauchesca, xirando a trama arredor da figura do gaucho, evocándoo nun ton elexíaco como personaxe lendario.

## Trama 
dereita|miniatura|160px|Tumba de Segundo Ramírez.

A novela recolle as experiencias do autor nos pagos de San Antonio de Areco. Está narrada en primeira persoa desde a perspectiva dun rapaz -Fabio Cáceres-, contando o desenvolvemento espiritual e físico desde a adolescencia cara á madurez.

Comeza vivindo na casa das súas tías, mais escapa para vivir como gaucho seguindo os pasos de Segundo Sombra. Durante varios anos levan unha vida nómade pola Pampa arxentina, aprendendo os traballos relacionados co gando vacún e cabalar, como o arreo e a doma. Adoitan durmir nas leiras e estancias onde os requiren para traballar, comendo churrasco e bebendo mate e augardente. Ao tempo, coñece o amor e o ambiente festivo, mais tamén ten rifas con outros gauchos que se resolven con armas brancas.

O seu obxectivo, desde que merca o seu primeiro poldro, é xuntar cartos para ter un rabaño de cabalos. Logra xuntar unha morea de pesos apostando nunha loita de galos, mais pérdeo nunha carreira de cabalos.

Finalmente, Fabio recibe a noticia de que herda do seu pai unha considerable fortuna, entrándolle dúbidas sobre se debe ou non deixar a vida que leva xunto a Don Segundo.

O personaxe principal foi tomado do personaxe real de Segundo Ramírez.

## Narración 
A obra está narrada en primeira persoa. Conta con numerosas descricións, tanto da paisaxe como dos trazos físicos dos personaxes e dos animais.

### Tempo 
O tempo histórico está ambientado a comezos do século XX, durante a infancia do autor. É visible a emigración galega, con numerosos postos de *pulpeiros* rexentados por xente procedente de Galiza.

O tempo narrativo abrangue uns dez anos. Comeza cando na infancia do protagonista, pouco antes do paso á adolescencia. Logo a trama discorre cinco anos despois, no paso da adolescencia á vida adulta, e hai outra prolepse final, rematando a obra tres anos despois.

A narración fala das diferentes estacións do ano, habendo momentos de calor abafante e outros de tormentas e choivas torrenciais.

### Linguaxe 
A novela está escrita nunha linguaxe sinxela, aparecendo numerosos termos da xerga gaucha, especialmente nos diálogos. A pesar de ser unha obra narrativa hai numerosos recursos estilísticos propios da lírica, como comparación, sinestesia, imaxes e metáforas.

Amais, cáptase o espírito popular coa aparición de ironías, relatos populares, brincadeiras e chiscadelas.

## Adaptacións 
A novela foi levada ao cine en 1969 baixo dirección de Manuel Antín, con Héctor Alterio e Adolfo Güiraldes como protagonistas.

## Véxase tamén 
### Ligazóns externas 
*Don Segundo Sombra, edición dixital en ''Cervantes Virtual.
Acivro (homónimos)

O termo **Acivro** é un arbusto perenne da familia das aquifoliáceas. 

Como topónimo, pode referirse a:

;En Galiza
***Acivro**, lugar da parroquia do Pereiro, no concello de Alfoz;
***Acivro**, lugar da parroquia de San Simón da Costa, no concello de Vilalba;
***O Acivro**, lugar da parroquia de Santalla de Pena, no concello de Begonte.

## Véxase tamén
### Outros artigos
CD11a

miniatura|dereita|Proteína ITGAL ou CD11a (baseado en PDB 1cqp).
O **CD11a** (*cluster* de diferenciación 11a) ou **cadea alfa L de integrina** é unha subunidade proteica da superficie de leucocitos codificada no xene **ITGAL** humano do cromosoma 16. Está implicado na adhesión celular e sinalización coestimulatoria. É a diana do fármaco efalizumab.

O xene ITGAL codifica a cadea alfa L de integrina. As integrinas son proteínas integrais de membrana heterodímeras compostas por unha cadea alfa e outra beta. Este dominio I que contén a alfa integrina combínase coa cadea beta 2 ou CD18 (ITGB2) para formar o antíxeno asociado á función do linfocito 1 (LFA-1), que se expresa en todos os linfocitos. O LFA-1 xoga un papel central na adhesión intercelular de leucocitos por medio de interaccións cos seus ligandos, as ICAMs 1-3 (moléculas de adhesión intercelular 1 á 3), e tamén funciona na sinalización coestimulatoria de linfocitos.

O Efalizumab actúa como inmunosupresor ao unirse ao CD11a.

## Interaccións 
O CD11a interacciona con ICAM-1.

## Notas 
## Véxase tamén 
### Outros artigos 
* CD11
* CD11c
* CD11b
* integrina
* deficiencia de adhesión do leucocito

### Bibliografía 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

### Ligazóns externas 
* MeshName - CD11a+Antigen http://www.nlm.nih.gov/cgi/mesh/2011/MB_cgi?mode=&term=CD11a+Antigen
* ITGAL Info con ligazons na Cell Migration Gateway
Nihil novum sub sole

***Nihil novum sub sole*** é unha locución latina que significa "Nada (hai) novo baixo o sol". Con esta locución quérese expresar o sentido cíclico da vida, onde todas as experiencias e todos os acontecementos, por moi novidosos e orixinais que parezan, xa existiron previamente.

A orixe do termo provén da Biblia, onde se inclúe esta máxima, que na súa formulación completa di: "O que foi, iso será; o que xa se fixo, farase: pois nada hai novo baixo o sol".  O acento nihilista que nega a novidade no mundo está na raíz do poema homónimo, "Nihil novum sub sole", de Miguel de Unamuno, sobre todo nos versos finais:

## Notas
## Véxase tamén
### Ligazóns externas
*Recompilación de usos na prensa escrita
Cesáreo Rivera Pérez

**Cesáreo Rivera Pérez**, nado no Carballiño o 9 de marzo de 1940, é un exfutbolista galego que xogaba na demarcación de centrocampista.

## Traxectoria 
Comezou a xogar no Sporting da súa vila natal  e despois dun paso polo Santiago fichou polo CD Ourense, por aquel entón na Terceira División. Tras un intento frustrado de fichaxe polo Celta de Vigo ficha polo Sevilla FC na tempada 1960/61. Xogou no equipo sevillano cinco anos a moi bo nivel, chegando a disputar a Recopa de Europa.

No verán de 1965 finalmente ficha polo Celta de Vigo pese a estar este en Segunda División e ter ofertas de equipos de Primeira División coma o Atlético de Madrid.

Co Celta xogou catro tempadas en Segunda División, viviu o ascenso a Primeira, a salvación do descenso na última xornada ante o Deportivo da Coruña e finalmente o debut en competición europea, na Copa da UEFA na tempada 1970/71.

Durante a súa traxectoria no Celta, foi titular e non sufriu ningunha lesión. Tivo unhas boas cifras goleadoras, proclamándose máximo goleador da Segunda División na tempada 1967/68, xunto co tamén celtista Abel Fernández con 17 goles cada un.

Retirouse do fútbol xogando no Celta no ano 1972.
CD11b

miniatura|dereita|Proteína ITGAM ou CD11b (baseado en PDB 1bho).
O **CD11b** (*cluster* de diferenciación 11b) ou **cadea alfa M de integrina** (proteína **ITGAM**) ou **CR3A** é unha subunidade proteica da superficie de leucocitos, que forma, ao unirse cunha subunidade beta-2 (ou CD18), a molécula heterodímera integrina alfa-M/beta-2 (αMβ2), tamén chamada *antíxeno de macrófago-1* (Mac-1) ou *receptor do complemento 3* (CR3). Como a segunda cadea desta integrina heterodímera é a integrina común β2 coñecida como CD18, a integrina αMβ2 pertence á subfamilia β2 de integrinas ou integrinas de leucocito. O CD11b está codificado no xene ITGAM do cromosoma 16 humano.

A integrina αMβ2 exprésase na superficie de moitos leucocitos implicados no sistema inmunitario innato, como os monocitos, granulocitos, macrófagos, e células asasinas naturais. A subunidade ITGAM (alfa) da integrina αMβ2 está directamente implicada en causar a adhesión e espallamento de células, pero non pode mediar a migración celular sen a presenza da subunidade β2 (CD18).

## Notas 
## Véxase tamén 
### Outros artigos 
* integrina
* CD11
* CD11a
* CD11c

### Bibliografía 
* 
* 
* 

### Ligazóns externas 
* MeshName - Integrin+alphaM http://www.nlm.nih.gov/cgi/mesh/2011/MB_cgi?mode=&term=Integrin+alphaM
* Mapa dos antíxenos CD de rato
* Mapa dos antíxenos CD humanos
* ITGAM Info con ligazóns na Cell Migration Gateway
Antonio Hidalgo Rodríguez

**Antonio Hidalgo Rodríguez**, nado en Sevilla o 22 de xaneiro de 1943 e finado o 6 de marzo de 2014, é un exfutbolista español que xogaba na demarcación de defensa.

## Traxectoria 
Comezou a destacar nas categorías inferiores do Real Betis Balompié, de onde marchou cedido ao CF Extremadura antes de fichar polo CD Badajoz.

Xogando no club estremeño estivo a punto de fichar polo Atlético de Madrid pero finalmente fichou polo Celta de Vigo na tempada 1968/69, a que sería a última tempada dunha longa etapa na Segunda División.

Militou no Celta oito tempadas, disputando 171 encontros, anos nos que chegou a participar no debut do equipo nunha competición europea, na Copa da UEFA na tempada 1971/72. Tamén viviu o descenso a Segunda do ano 1975 e o conseguinte ascenso dous anos despois.

Finalmente deixou o club no verán de 1976.
Mis adorables vecinos

***Mis adorables vecinos*** foi unha serie de televisión española emitida en Antena 3 que narra a relación entre dúas familias, os Sánchez, uns novos ricos que se mudan ao barrio dos Sandoval, que residen nunha urbanización de luxo.

A serie foi estreada o 11 de abril do ano 2004, e foi cancelada no ano 2006, tralos baixos datos de audiencia que tivo na súa última tempada. Antena 3 decidiu relegar os últimos capítulos gravados da serie ao *late night* da cadea, emitindo o último capítulo da serie o día 21 de maio de 2006, sen un final definido.

## Argumento 
Os Sánchez son unha familia de barrio que, grazas ao éxito como cantante da súa filla Sheila, trasládanse a vivir a un chalé dunha urbanización de luxo. Alí coñecerán aos seus veciños, os Sandoval. Os dous clans darán pé a todo tipo de tramas.

## Elenco 
#### Os Sánchez 
* **Mariano Sánchez** (Juanjo Cucalón)
* **Dolores Mingo** (Paz Padilla)
* **Rafael Sánchez Mingo** (Alberto Amarilla)
* **Sheila María Sánchez Mingo** (Yaiza Esteve)
* **José Miguel Sánchez Mingo** (Azzddine Bennaji)
* **Críspula** (Isabel Osca)

#### Os Sandoval 
* **Ernesto Sandoval** (Francis Lorenzo)
* **Claudia Valladares Roig**, (Miriam Díaz Aroca)
* **Laura Sandoval** (Nuria Gago)
* **Beatriz Sandoval** (Ariadna Castellano)
* **Sergio Sandoval** (Cristian Brunet)

### Secundarios 
* **Aitana ** (Daniela Costa)
* **Poncho** (Darío Frias)
* **Teresa de Bromujo** (Tina Sainz)
* **Ivana** (Celine Tyll)
* **Don Bold** (Craig Stevenson)
* **Carmen** (María Luisa Merlo)
* **Federio** (Carlos Larrañaga)
* **Kike** (Quique Guaza)
* **Petri** (Pilar Sánchez)
* **Vanessa** (Vanessa de Frutos)
* **Yiyi** (Alberto Ferreiro)
* **Gabi** (Enrique Berrendero)
* **David**
* **Cristian** (Javier Ríos)
* **Curro** (Idilio Cardoso)
* **Chary** (Pablo Vega)
* **Angie** (Erika Sanz)
* **Cuqui** (Mariola Fuentes)
* **Inocencio** (Miki Nadal)
* **Juan** (Miguel Ángel Muñoz)
* **Romeo Cienfuegos** (Carlos Baute)
* **Violeta** (María Sanjuan)
* **Yessi** (Nathalie Seseña)
* **Cayetano** (Manuel Bandera)
* **Inspector** (Alejandro Tous)

## Capítulos e audiencias 

## Véxase tamén 
### Ligazóns externas 
* Capítulos en antena3.com
Mens sana in corpore sano

miniatura|222px|Deportista na Coruña***Mens sana in corpore sano*** é unha locución latina que significa literalmente "mente sa en corpo san". A esta frase na actualidade confíreselle un valor axiomático e atribúeselle a significación de que, para alcanzar a saúde mental é necesario, ou polo menos moi conveniente, gozar dunha boa saúde física.

A frase foi adoptada como lema de variadas asociacións deportivas e, na actualidade, aparece implícito en ximnasios, clínicas de adelgazamento e centros de estética. Serve incluso de inspiración para as técnicas de desintoxicación e purificación corporal da Igrexa da Ciencioloxía, que predican que un "corpo limpo implica unha mente limpa", ou para o éxito dos SPA ou modernas termas que proclaman no seu nome (salus per aquam) a saúde física en contacto coa auga.

## Orixe 
Porén, a frase latina de Xuvenal, poeta satírico do século I d. C., recibe hoxe en día un uso notoriamente afastado ao que o seu autor lle deu orixinariamente. A cita completa é *"**Orandum est ut sit mens sana in corpore sano**".* Co seu habitual pesimismo cuestiona o contido das pregarias que os homes dirixen aos deuses, a mediocridade das súas peticións nos templos. Máis que posesións, riquezas ou poder, máis que beleza, son outros dons por cuxa concesión hai que rogar. O consello de Xuvenal é que nos manteñamos íntegros, desbotemos as vaidades da vida e saibamos recoñecer e desexar aquilo que, en realidade, é necesario: a saúde física e a rectitude moral.

## Notas
## Véxase tamén
* Ximnasio (escola)

### Ligazóns externas
* Recompilación de usos na prensa escrita
A Anella, Filgueira de Traba, Oza-Cesuras

**A Anella** é un lugar da parroquia de Filgueira de Traba no concello coruñés de Oza-Cesuras, na comarca de Betanzos. Segundo o IGE, en 2018 tiña 4 habitantes (2 homes e 2 mulleres).

## Lugares e parroquias
### Lugares de Filgueira de Traba
### Parroquias de Oza-Cesuras
## Notas
Gilbert

**Gilbert** é unha localidade situada no condado de Maricopa, no estado estadounidense de Arizona. Atópase ao sueste de Phoenix, na súa área metropolitana. No censo de 2011 tiña unha poboación de 211&nbsp;951 habitantes e unha densidade de poboación de 1&nbsp;181,04 persoas por km².

## Orixe 
Gilbert debe o seu nacemento a William "Bobby" Gilbert quen proporcionou a terra para construír unha liña de ferrocarril entre Phoenix e Florence en 1902. En 1912, moitos mormóns que fuxiran das colonias de mormóns en México debido ás accións das forzas de Pancho Villa, establecéronse en Gilbert. En 1915 comezaron a celebrar reunións da igrexa na Escola Primaria Gilbert e en 1918 organizáronse no Gilbert Ward.

Constituída en xullo de 1920, Gilbert foi principalmente unha comunidade agrícola impulsada pola liña de ferrocarril e a construción do encoro de Roosevelt e os Eastern and Consolidated Canals. Seguiu sendo unha aldea agrícola durante moitos anos e foi coñecido coma "Hay Capital of the World" ("Capital mundial do feo") entre 1911 ata finais de 1920.

## Xeografía 
Segundo a Oficina do Censo dos Estados Unidos, Gilbert ten unha superficie total de 176,5&nbsp;km², da cal 176,02&nbsp;km² corresponden a terra firme e 0,48&nbsp;km² son auga.

### Clima 
Gilbert posúe un clima árido, con invernos suaves e veráns calorosos. Normalmente, de finais de outono a principios da primavera o tempo é suave, sendo a temperatura mínima de 15 °C. Entre novembro e febreiro son os meses máis fríos (temperaturas entre 4 e 24&nbsp;°C), aínda que non son infrecuentes as xeadas.

Aproximadamente a mediados de febreiro, as temperaturas comezan a subir de novo, con días cálidos e frías noites de vento. O verán de Arizona, de maio a agosto, caracterízase por unha calor seca que oscila entre os 32 e os 44&nbsp;°C. En áreas desérticas pódense rexistrar puntualmente temperaturas que superan os 45&nbsp;°C. Debido en gran medida ao clima árido, teñen lugar decote grandes oscilacións de temperaturas entre o día e a noite, mesmo de ata 28&nbsp;°C nos meses de verán. A maior temperatura rexistrada en Gilbert foi de 48&nbsp;°C. Non son raras as temperaturas moi baixas, pois adoitan afectar ao estado os sistemas de aire frío vidos dos estados do norte e do Canadá, facendo que as temperaturas caian por debaixo dos 10&nbsp;°C.

## Economía 
A taxa de desemprego en Gilbert é dun 7,5 %, cun crecemento do emprego dun -0,12 %. O crecemento do emprego futuro nos próximos dez anos prevese que sexa o 32,26 %.

A taxa de impostos en Gilbert sobre as vendas é dun 7,8 %. O imposto sobre a renda é dun 3,36 %.

A renda per cápita é de 27&nbsp;979 dólares. O ingreso familiar medio é de 72&nbsp;828 dólares.

## Educación 
A cidade de **Gilbert** divídese en zonas, nunha parte atópanse as Escolas Públicas de Gilbert, mentres que noutra parte se atopan os distritos, incluíndo o Distrito Escolar Unificado de Chandler, as Escolas Públicas de Mesa, e o Distrito Escolar Unificado de Higley.

## Véxase tamén 
### Ligazóns externas 
* http://www.bestplaces.net/economy/city/arizona/gilbert
Live at the Paramount

***Live at the Paramount*** é un vídeo ao vivo da banda estadounidense de grunge Nirvana, publicado o 27 de setembro do 2011. Foi editado en DVD e Blu-ray como parte do 20 aniversario do lanzamento de *Nevermind*. Amosa unha actuación ao vivo no Paramount Theatre de Seattle, o día 31 de outubro de 1991, o único concerto da banda filmado en película de 16&nbsp;mm.

## Listaxe de cancións 
#"Jesus Doesn't Want Me for a Sunbeam" (The Vaselines)
#"Aneurysm"
#"Drain You"
#"School"
#"Floyd the Barber"
#"Smells Like Teen Spirit"
#"About a Girl"
#"Polly"
#"Breed"
#"Sliver"
#"Love Buzz" (Shocking Blue)
#"Lithium"
#"Been a Son"
#"Negative Creep"
#"On a Plain"
#"Blew"
Encore:
#"Rape Me"
#"Territorial Pissings"
#"Endless, Nameless"
CD11

O **CD11** (*cluster* de diferenciación 11) é un tipo de polipéptido da superficie celular dos leucocitos, que forma a subunidade α (alfa), que é un compoñente de varias integrinas. As integrinas son proteínas heterodímeras que constan dunha unidade alfa e outra beta. O CD11 é a subunidade alfa e únese a unha subunidade β2 (beta 2), que é o CD18, para formar unha integrina que media na adhesión leucocitaria. Hai tres tipos de CD11 chamados CD11a, CD11b e CD11c, que están codificados, respectivamente, polos xenes ITGAL, ITGAM e ITGAX do cromosoma 16 humano.

As integrinas das que forma parte o CD11 son:
*LFA-1 (antíxeno asociado á función do linfocito 1). Formado polo heterodímero CD11a/CD18. Tamén chamado integrina αLβ2. Aquí o CD11a é a cadea L de integrina.
*Mac1 (antíxeno de macrófago-1). Formado polo heterodímero CD11b/CD18. Tamén se chama CR3 (receptor do complemento 3) e integrina αmβ2. Aquí o CD11b é a cadea M de integrina.
*CR4 (receptor do complemento 4). Formado polo heterodímero CD11c/CD18. Aquí o CD11c forma a cadea X de integrina.

## Notas
Lapa (molusco)

[miniatura|Lapas na costa de [Camariñas. Unha delas está volteada para ver o seu interior]]
[miniatura|Lapas xunto a [caramuxos e mexillóns]]
A **lapa común** é unha especie de molusco gasterópodo mariño, de cuncha cónica, comestible aínda que pouco apreciada. Pertence á familia Patellidae. Aínda que existen varias especies designadas co nome común de *lapa*, a especie típica é a *Patella vulgata* (Linnaeus, 1758).

## Morfoloxía 
Presenta unha cuncha cónica de ampla base, co ápice un pouco adiantado cara a parte anterior; o contorno da base é irregular. Pode alcanzar diámetros de ata 6&nbsp;cm pero habitualmente non supera os 3&nbsp;cm.

A superficie está percorrida por costelas radiais ben marcadas, así como outras máis débiles entre aquelas. Poden apreciarse as liñas de crecemento concéntricas.

A cor habitual é gris ou marrón, con tons amarelos e manchas pardas. O interior da cuncha é branco ou amarelado, brillante, coas marxes transparentando os debuxos exteriores. Pode distinguirse claramente a impresión muscular en forma de ferradura aberta anteriormente.

## Hábitat e bioloxía 
Distribúese abundantemente pola costa europea do Atlántico desde a Canle da Manga, e no Mediterráneo. Viven fixados nas rochas da franxa supralitoral e medioliteral.

Son animais herbívoros que se alimentan das algas. Cando a pedra na que viven queda descuberta, ó baixar a marea, péganse firmemente á rocha como medida defensiva contra os predadores e para evitar así o desecamento.

## Aproveitamento pesqueiro e comercial 
[miniatura|Fósiles de cunchas de lapa, procedentes da [cova de Altamira e datadas como de hai 15.000 anos]]
A súa escasa aceptación no mercado galego, a diferenza do seu aprecio noutros países europeos, fai que non sexa obxecto de pesca e venda, recolléndose só para consumo propio. Péscase arrancándoa da pedra cunha rasqueta.

En calquera caso, a lapa é un molusco comestible, que se recomenda comer en cru porque, se é cociñada, a carne vólvese dura e indixesta. Este problema podería evitarse cunha conxelación previa e reducindo o tempo de cocción.

## As lapas en Galicia 
Outras denominacións populares da lapa son as de *copo*, *cuco*, *lámparo*, *lampro* ou *patela*.

Por extensión, aplícase o apelativo de *lapa* a unha persoa molesta e pesada, da que resulta imposible librarse.

## Véxase tamén 
### Outros artigos 
* Lapa rústica
* Lapa peixeira

### Bibliografía 
* DIRECCIÓN XERAL DE FORMACIÓN PESQUEIRA: *Guía do consumidor de peixe fresco*. Xunta de Galicia 1999.
* RAMONELL, Rosa: *Guía dos mariscos de Galicia*. Galaxia, Vigo 1985.
* RÍOS PANISSE, M. Carmen: *Nomenclatura de la flora y fauna marítimas de Galicia (Invertebrados y peces)*. *Anejo* 7 (1977) de *Verba*.
CD25

O **CD25** (*cluster* de diferenciación 25) é unha proteína de membrana que forma a cadea alfa do receptor de IL-2. É unha proteína transmembrana de tipo I presente en células T, células B activadas, algúns timocitos, precursores mieloides, e oligodendrocitos, que se asocia con CD122 para formar un heterodímero que actúa como receptor de alta afinidade para a interleucina-2 (IL-2). Aínda que o CD25 se ten utilizado como marcador para identificar as células T reguladoras CD4+FoxP3+ en ratos, atopouse que unha grande proporción das células T de memoria en repouso expresan constitutivamente o CD25 en humanos. O CD25 exprésase nas células T convencionais despois da estimulación, e no sangue periférico, só as células T CD4+CD25hi son células T supresoras.

O CD25 exprésase na maioría dos neoplasma de células B, algunhas leucemias non linfocíticas, neuroblastomas, e linfocitos que se infiltran nos tumores. A súa forma soluble, chamada *sIL-2R* pode incrementarse nesas doenzas e é utilizada ocasionalmente para seguir a progresión da doenza.

O anticorpo anti-CD25 daclizumab probouse con bos resultados na terapia anticancro ao atacar as células T reguladoras, que poden actuar diminuíndo a vixilancia inmunitaria antitumoral.

## Notas 
## Véxase tamén 
### Ligazóns externas 
* Mapa dos antíxenos CD de rato 
* Mapa dos antíxenos Cd humanos 
*
XXVII edición dos Premios Goya

[250px|miniatura|De esquerda a dereita: [Emilio Pina, produtor executivo da gala dos premios; Eva Cebrián, directora do Área de Cine de TVE; Enrique González Macho, presidente da Academia de Cine de España; e Eva Hache, presentadora da gala de 2013.]]
A **27ª cerimonia de entrega dos Premios Anuais da Academia "Goya"** tivo lugar no Centro de Congresos Príncipe Felipe, localizado no Hotel Auditorium, o 17 de febreiro de 2013. A presentadora foi Eva Hache, quen xa ocupou ese mesmo posto na anterior edición.

Así mesmo, durante a presentación déronse detalles e cifras sobre a seguinte entrega de premios: un total de cento vinte películas españolas optarían aos Premios Goya 2013, divididas en setenta e nove de ficción, sete de animación e trinta e catro documentais. Ademais, na 27ª edición participarían cen longametraxes europeas; trece películas iberoamericanas, entre as que por primeira vez había proxeccións portuguesas e brasileiras; e trinta curtametraxes. Os finalistas, que se anunciaron o 8 de xaneiro de 2013, disputaríanse un total de vinte e oito premios.

A cerimonia de entrega de premios, cuxa produción executiva correu a cargo de Emilio Pina, foi dirixida por Manel Iglesias e tivo guión de Edu Arroyo e Cristina López.

O Goya de honra, anunciado con anterioridade, foi para a actriz Concha Velasco, quen o recibiu o 28 de xaneiro de 2013 nos Teatros del Canal durante a festa que reúne aos finalistas e tamén o día da gala, en febreiro. e os gañadores, anunciados na cerimonia de entrega o 17 de febreiro de 2013:

## Notas 
## Véxase tamén 
### Ligazóns externas 
* Sitio oficial dos Premios Goya 
* Información sobre os Premios Goya en RTVE.es
A Aldea, Uriz, Begonte

**A Aldea** é un lugar da parroquia de Uriz no concello lugués de Begonte na comarca da Terra Chá. Segundo o IGE, en 2011 tiña 8 habitantes (4 homes e 4 mulleres).
## Toponimia
O topónimo **A Aldea** refírese a un núcleo de poboación pequeno en zona rural, unha aldea.
## Lugares e parroquias 
### Lugares de Uriz 
### Parroquias de Begonte 
## Notas
Quitón

**Quitón**, pode referirse a:

* **Quitón** ou chitón, é un tipo de vestimenta usada na antiga Grecia, tanto por homes como por mulleres.
* **Quitón**, unha clase de moluscos de simetría bilateral, tamén chamados Poliplacóforos.
O Monte, Uriz, Begonte

**O Monte** é un lugar da parroquia de Uriz no concello lugués de Begonte na comarca da Terra Chá. Segundo o IGE en 2011 tiña 36 habitantes (20 homes e 16 mulleres).
## Toponimia
O topónimo **O Monte** é un orónimo que fai referencia a unha elevación do terreo.

## Lugares e parroquias 
### Lugares de Uriz 
### Parroquias de Begonte 
## Notas 
## Véxase tamén 
### Outros artigos 
*Lugares de Begonte
CD11c

miniatura|dereita|Proteína ITGAX ou CD11c. (baseado en PDB 1n3y).
O **CD11c** (*cluster* de diferenciación 11c) ou **cadea alfa X de integrina** é unha subunidade de proteína transmembrana de tipo I que se expresa en altos niveis na maioría das células dendríticas humanas, e tamén en monocitos, macrófagos, neutrófilos, e algunhas células B que está codificada no xene **ITGAX** do cromosoma 16 humano. O CD11c induce a activación celular e axuda a desencadear a explosión respiratoria de neutrófilo. Exprésase en moitas tricoleucemias, leucemias non linfocíticas agudas, e algunhas leucemias linfocíticas crónicas de células B.

O xene ITGAX codifica a cadea alfa X de integrina. As integrinas son proteínas integrais de membrana heterodímeras compostas por unha cadea alfa e outra beta. A cadea alfa X de integrina combínase coa cadea beta 2 (CD18 ou ITGB2) para formar unha integrina específica de leucocitos denominada CR4 ou receptor 4 do compoñente do complemento 3b inactivado (iC3b). O complexo alfa X/beta 2 parece solapar as propiedades da integrina alpha M/beta 2 na adherencia dos neutrófilos e monocitos a células endoteliais estimuladas, e na fagocitose de partículas cubertas polo complemento.

## Notas 
## Véxase tamén 
### Outros artigos 
* Integrina
* CD11
* CD11a
* CD11b

### Bibliografía 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

### Ligazóns externas 
* MeshName - CD11c+Antigens http://www.nlm.nih.gov/cgi/mesh/2011/MB_cgi?mode=&term=CD11c+Antigens
* Mouse CD Antigen Chart
* Human CD Antigen Chart
* ITGAX Info with links in the Cell Migration Gateway
Rádula

[miniatura|dereita|300px|Microfotografía da rádula dunha [Aplysia|lebre de mar (*Aplysia juliana*)]]
A **rádula** é un órgano propio dos moluscos (excepto os bivalvos), formado por unha cinta membranosa cuberta de dentículos quitinosos transversais, coa función de raspar o seu alimento.

A boca destes moluscos dispón dun *saco radular* no que se localiza a rádula. Esta móvese cara a adiante e cara a atrás sobre unha cartilaxe, *odontóforo*, que sobresae do cego farínxeo, movemento que proporcionan músculos retractores e protactores que se fixan nos extremos desa cinta membranosa. Á súa vez, o odontóforo proxéctase cara a fóra movido por unha musculatura propia.

A acción mecánica dos dentes sobre o alimento e o desprazamento cara ao esófago grazas ós músculos retractores, é o que permite a incestión continua de pequenas porcións de alimento.

O número (ata valores de 100.000 dentes nalgunhas especies), forma e disposición dos dentes na rádula é característica de cada especie de molusco e determinan o réxime alimenticio de cada especie: herbívoro, carnívoro, detritóvoro ou parasito. A formación de novos dentes que substitúan ós gastados ou perdidos é un proceso continuo, localizado na parte posterior da cinta radular. Nalgunhas especies poden chegar a producirse ata cinco filas de dentes nun día.

## Véxase tamén 
### Ligazóns externas 
* Fotografías de rádulas de gasterópodos
Grupo 7

***Grupo 7*** é un filme español de xénero policial, dirixida por Alberto Rodríguez Librero e estreada o 4 de abril de 2012. Está rodada integramente en Sevilla.

## Sinopse 
Para o Grupo 7 non existe a delgada liña que separa os recursos pouco éticos dos abertamente ilegais. O seu *modus operandi*: violencia, coaccións, mentiras, e medias verdades... todo vale.

Grupo 7 compóñeno: Ángel (Mario Casas), un novo aspirante a inspector, intelixente e compasivo, Rafael (Antonio de la Torre) un policía expeditivo, contundente e arrogante, Miguel (José Manuel Poga) e Mateo (Joaquín Núñez) que son os retranqueiros do Grupo e capaces das maiores brutalidades, pero tamén de inesperadas mostras de tenrura.

Entre Ángel e Rafael xurdirá unha estraña comprensión e terminarán parecéndose o un ao outro máis do que imaxinasen nunca. Ángel transita, cada vez con máis soltura, polo camiño da ambición e dos excesos policiais, mentres que algo no interior de Rafael transfórmase grazas ao amor inesperado da bela e enigmática Lucía.
O xogo de traizóns, lealdades e sentimentos complicarase a medida que o Grupo 7 acumula éxitos e condecoracións.

O seu obxectivo é limpar de droga as rúas de Sevilla nos anos previos á inauguración da Expo 92.

## Personaxes 
* Antonio de la Torre é Rafael.
* Mario Casas é Ángel.
* Joaquín Núñez é Mateo.
* José Manuel Poga é Miguel.
* Julián Villagrán é Joaquín.
* Inma Cuesta é Elena.
* Lucía Guerrero é Lucía.
* Estefanía de los Santos é La Caoba.
* Pedro Cervantes é Eulogio.
* Alfonso Sánchez é Amador.

## Premios e candidaturas 
;XXVII edición dos Premios Goya

## Véxase tamén 
### Ligazóns externas 
* Mario Casas volve ao corpo de Policía
* Ela destapou ao verdadeiro *Grupo 7*
Zachary Quinto

**Zachary John Quinto**, nado o 2 de xuño de 1977 en Pittsburgh, Pensilvania, é un actor e produtor estadounidense.

## Filmografía 
## Véxase tamén 
### Ligazóns externas 
* Páxina oficial
*
Cornicha

A **cornicha** ou **ameixa branca** (*Spisula solida*, Linnaeus 1758; antes *Mactra solida*) é un molusco bivalvo mariño pertencente á familia dos Máctridos (Mactridae), da orde Veneroida.

## Morfoloxía 
miniatura|Cornicha
Ten a cuncha sólida, forte, de ata 4,5–5&nbsp;cm de lonxitude, equivalva, de perfil máis ou menos triangular e umbo contral. A cor é branca sucia, co periostraco  marrón, con tres curvas de crecemento concéntricas ben patentes, dunha cor máis escura, e múltiples liñas tamén concéntricas moi finas. A superficie interna é branca ou amarelada, na que se marca a pegada dos músculos adutores e un saco paleal fondo.

## Hábitat e bioloxía 
Vive na franxa infralitoral, ata 100 m de profundidade, enterrado no fondo de area e grava. Distribúese na costa europea do Atlántico, desde Noruega ata Marrocos e as illas de Madeira.

## Aproveitamento pesqueiro e comercial 
Péscase con rastros desde a embarcación, normalmente como acompañante doutras ameixas que son o obxectivo dos mariscadores (ameixa babosa ou ameixa rubia). Comercialízase en fresco ou conxelada, para preparados de paella. Cocíñase como calquera outra ameixa pero é de carne máis dura que estas.

## Notas 
## Véxase tamén 
### Bibliografía 
* DIRECCIÓN XERAL DE FORMACIÓN PESQUEIRA: *Guía do consumidor de peixe fresco*. Xunta de Galicia 1999.
* RAMONELL, Rosa: *Guía dos mariscos de Galicia*. Galaxia, Vigo 1985.
* RÍOS PANISSE, M. Carmen: *Nomenclatura de la flora y fauna marítimas de Galicia (Invertebrados y peces)*. *Anejo* 7 (1977) de *Verba*.
### Outros artigos 
* Lista de bivalvos de Galicia
Santo Estevo de Uriz, Uriz, Begonte

**Santo Estevo de Uriz** é un lugar da parroquia de Uriz no concello lugués de Begonte na comarca da Terra Chá. Segundo o IGE en 2020 tiña 13 habitantes (7 homes e 6 mulleres).
## Toponimia
O topónimo **Santo Estevo de Uriz** ten dous elementos: **Santo Estevo** é un haxiónimo referido a Estevo, mártir, mentres que **Uriz** podería ter orixe no antropónimo xermánico *Onoricus*/*Honoricus* a través do xenitivo (*Villa*) *Honorici* ou *Onorici*.

## Lugares e parroquias 
### Lugares de Uriz 
### Parroquias de Begonte 
## Notas
Ameixa rubia

[miniatura|Ameixas rubias á venda na praza do [O Grove|Grove]]
A **ameixa rubia**(*Venerupis rhomboides*, Pennant 1777 ; antes *Tapes rhomboides*) é unha especie de molusco bivalvo mariño pertencente á familia dos Venéridos (Veneridae), da orde Veneroida.

## Morfoloxía 
Ten unha cuncha sólida, equivalva pero non equilateral (o umbo está desprazado cara á parte anterior) e perfil ovalado. Presenta liñas de crecemento finas. A charnela posúe tres dentes cardinais en cada valva, algúns bífidos.

A cor é típicamente rubia, avermellada, desde tons cremas a rubia castaña, adoito con raias, manchas ou bandas quebradas máis escuras que a cor do fondo.

## Hábitat e bioloxía 
En Galicia abunda nas Rías Baixas. Vive enterrada nos fondos de area e grava, desde a franxa infralitoral ata os 200 m de profundidade.

## Aproveitamento pesqueiro e comercial 
Péscase con raños desde a embarcación.

Cocíñase e consómese como as outras ameixas, aínda que esta é menos apreciada. A carne endurece se se prolonga a cocción. Tamén se utiliza para conserva.

## Notas 
## Véxase tamén 
### Bibliografía 
* DIRECCIÓN XERAL DE FORMACIÓN PESQUEIRA: *Guía do consumidor de peixe fresco*. Xunta de Galicia 1999.
* RAMONELL, Rosa: *Guía dos mariscos de Galicia*. Galaxia, Vigo 1985.
* RÍOS PANISSE, M. Carmen: *Nomenclatura de la flora y fauna marítimas de Galicia (Invertebrados y peces)*. *Anejo* 7 (1977) de *Verba*.
### Outros artigos 
* Lista de bivalvos de Galicia
Atrani

**Atrani ** é unha localidade italiana de 965 habitantes localizada na provincia de Salerno.

## Xeografía 
Caracterízase por unha estrutura particular na que a vila forma, perante a praia, un teatro natural. A estrada estatal que atravesa toda a Costa Amalfitana pasa en forma elevada entre a praia e a praza principal. Cos seus 0,20&nbsp;km², Atrani é a vila máis pequena da Italia Meridional por extensión territorial, segundo a ISTAT, e a segunda de Italia. A vila máis pequena de toda Italia é Fiera di Primiero, cunha superficie de 0,15&nbsp;km².

## Véxase tamén 
### Outros artigos 
* Salerno
Ameixa bicuda

A **ameixa bicuda** ou **bruxa** (*Venerupis aurea*, Gmelin 1791 ; antes *Tapes aureus*) é unha especie de molusco bivalvo pertencente á familia dos Venéridos (Veneridae), da orde Veneroida.

## Morfoloxía 
Moi semellante ás ameixas fina e babosa, adoita ser de menor tamaño, con máximos de 4,5&nbsp;cm. A cuncha é sólida e equivalva, co umbo adiantado cara a metade anterior. A charnela consta de tres dentes en cada valva. A superficie é lisa, con costelas concéntricas e liñas de crecemento á penas visibles.

A cor é amarelada chegando a abrancazada e adoita ter debuxos variados (raias, bandas, manchas) máis escuros que a cor de fondo. Na cara interna, de cor branca sucia e ás veces con tons morados ou marelos, apréciase ben a marca do saco paleal.

## Hábitat e bioloxía 
É unha especie común na Ría de Arousa pero menos común que outras ameixas. Vive desde a franxa infralitoral ata profundidades de 40 metros, enterrada nos fondos de area, lama ou grava.

Distribúese na costa europea do Atlántico, no Mediterráneo e Mar Negro.

## Importancia pesqueira e comercial 
Péscase tanto a pé, co sacho, como con raños desde a embarcación. Vén mesturada con outras ameixas que son o obxectivo dos mariñeiros.

Cocíñase e consómese como as outras ameixas pero resulta moito menos apreciada que estas.

## A ameixa bicuda en Galicia 
Tamén recibe os nomes de *brava*, *margarita* e de *chirla*, pero este último nome pode crear confusión con outro molusco común no Mediterráneo que recibe, en castelán, o mesmo nome (*Chamelea gallina*).

Segundo Ríos Panisse, o apelativo de *bicuda* obedece á forma aguda da unión das valvas. Diferentes peixes, como a maragota ou certas raias, reciben tamén esta denominación por algún carácter morfolóxico aguzado.

## Notas 
## Véxase tamén 
### Bibliografía 
* DIRECCIÓN XERAL DE FORMACIÓN PESQUEIRA: *Guía do consumidor de peixe fresco*. Xunta de Galicia 1999.
* RAMONELL, Rosa: *Guía dos mariscos de Galicia*. Galaxia, Vigo 1985.
* RÍOS PANISSE, M. Carmen: *Nomenclatura de la flora y fauna marítimas de Galicia (Invertebrados y peces)*. *Anejo* 7 (1977) de *Verba*.

### Outros artigos 
* Lista de bivalvos de Galicia

### Ligazóns externas 
* Ficha en World Register of Marine Species
Ataxia cerebelosa

A **ataxia cerebelar** ou **ataxia cerebelosa** é unha forma de ataxia orixinada no cerebelo.

Diversas probas médicas, entre as que se atopa o test de Romberg, permiten distinguir entre unha ataxia cerebelosa e outras formas de ataxia.

## Notas 
## Véxase tamén 
### Outros artigos
* Ataxia espinocerebelar
* Ataxia
Nocicepción

A **nocicepción** (tamén coñecida coma **nociocepción** ou **nocipercepción**) é o proceso neuronal polo que se codifican e procesan os estímulos potencialmente nocivos e daniños para os tecidos. Trátase da actividade aferente producida no sistema nervioso periférico e central polos estímulos que teñen potencial para danaren os tecidos 

## Véxase tamén 
### Outros artigos 
* Fibromialxia
* Dor

### Notas
ITunes

**iTunes** é un reprodutor de medios e unha tenda de contidos multimediais desenvolvido por Apple Inc. É usado para reproducir, descargar e organizar son e vídeo dixital en ordenadores co sistema operativo macOS e os dispositivos baseados en iOS iPod, iPhone e iPad (iPadOS), con edicións tamén para Microsoft Windows.

A través da iTunes Store, os usuarios poden mercar e descargar música, vídeos musicais, programas de televisión, xogos para o iPod, audiolibros, podcasts, películas (tamén alugalas nalgúns países) e tons para os móbiles. A aplicación para iPhone, iPad e iPod Touch pode ser descargada dende a App Store. iTunes ten sido criticado por non ser capaz de transferir música dun dispositivo portátil a outro.

iTunes 12.7 é a versión máis recente de iTunes, dispoñible para Mac OS X Snow Leopard ou posterior, ademais de para Windows XP ou posterior. Foi lanzada o 6 de decembro de 2017.
Castelariña, Queixa, Chandrexa de Queixa

** Castelariña** é un lugar da parroquia de Queixa no concello ourensán de Chandrexa de Queixa na comarca da Terra de Trives. Segundo o INE e o IGE en 2011  tiña dous habitantes (un home e unha muller).

## Lugares e parroquias
### Lugares de Queixa 
### Parroquias de Chandrexa de Queixa
## Notas
## Véxase tamén 
### Outros artigos 
* Lugares de Chandrexa de Queixa
Rabioso

miniatura|Rabioso
miniatura|Distintas cunchas mostrando a variabilidade de cores
O **rabioso** (*Glycymeris glycymeris*, Linnaeus 1758) é unha especie de molusco bivalvo mariño, pertencente á familia dos Gliciméridos (Glycymerididae), da orde Arcoida.

## Morfoloxía 
Ten unha cuncha netamente circular, sólida, equivalva, que mide uns 6,5 cm de diámetro. Presenta liñas de crecemento concéntricas moi finas. Na charnela ten dúas filas de 6 a 12 dentes en cada valva.

A cor é branca sucia pero mostra numerosas liñas castañas en zigzag, irregulares e distribuídas por toda a superficie. O interior é branco ou marrón, sen mostrar a marca do seo paleal.

## Hábitat e bioloxía 
Vive na franxe infralitoral ata profundidades de 100 metros, en fondos de area.

Distribúese na costa europea do Atlántico e no Mediterráneo.

## Interese pesqueiro e comercial 
É un molusco pouco apreciado, de carne dura, que só se utilizaba para conservas.

## Véxase tamén 
### Bibliografía 
* RAMONELL, Rosa: *Guía dos mariscos de Galicia*. Galaxia, Vigo 1985.
* RÍOS PANISSE, M. Carmen: *Nomenclatura de la flora y fauna marítimas de Galicia (Invertebrados y peces)*. *Anejo* 7 (1977) de *Verba*.

### Outros artigos 
* Lista de bivalvos de Galicia

### Ligazóns externas 
* Ficha en World Register of Marine Species
A Quinta

Como topónimo **A Quinta** pode referirse a:

;En Galiza
***A Quinta**, lugar da parroquia de Coedo, no concello de Allariz;
***A Quinta**, lugar da parroquia de Abades, no concello de Baltar;
***A Quinta**, lugar da parroquia de Queixa, no concello de Chandrexa de Queixa;
***A Quinta**, lugar da parroquia de Angudes, no concello de Crecente;
***A Quinta**, lugar da parroquia de Santa Olaia de Esgos, no concello de Esgos;
***A Quinta**, lugar da parroquia de Monte Redondo, no concello de Padrenda;
***A Quinta**, lugar da parroquia de Navea, no concello da Pobra de Trives;
***A Quinta**, lugar da parroquia de Chenlo, no concello do Porriño;
***A Quinta de Fillaboa**, lugar da parroquia de Arantei, no concello de Salvaterra de Miño;
***A Quinta de Fillaboa**, lugar da parroquia de Cabreira, no concello de Salvaterra de Miño;
***A Quinta de Babaos**, lugar da parroquia de Salvaterra, no concello de Salvaterra de Miño;
***A Portela da Quinta**, lugar da parroquia de Bresmaus, no concello de Sarreaus;
***O Quintairo**, lugar da parroquia da Vide, no concello de Monforte de Lemos;
***O Quintairo**, lugar da parroquia de Vilelos, no concello do Saviñao;
***O Quintal**, lugar da parroquia de Xubial, no concello de Melide;
***O Quintario de Couso**, lugar da parroquia de Santalla, no concello de Ribeira de Piquín.

## Véxase tamén
### Outros artigos
Concello de Naucalpan de Juárez

**Naucalpan de Juárez** é un concello do Estado de México, en México. Limita coas municipalidades de Tlalnepantla de Baz, Huixquilucan, Jilotzingo, Lerma, Xonacatlán, Atizapán de Zaragoza e coas delegacións Azcapotzalco e Miguel Hidalgo da Cidade de México. A súa área é de 155,70&nbsp;km², e a súa poboación era de 872.320 habitantes no ano 2011. A cabeceira municipal é Naucalpan de Juárez, a segunda poboación é Cidade Satélite.

## Topónimo 
Naucalpan identifícase co nome na lingua náhuatl de **Nauhcalpan** (cfr. náhuatl actual **Nahui** (catro), **cal**lli (casa), e o sufixo de lugar -**pan**). O seu actual nome provén do náhuatl que significa "lugar de catro casas". O apelido é en honor a Benito Juárez, expresidente de México.

## Xeografía 
O concello atópase no centro do Estado de México, a 8 quilómetros ao noroeste da Cidade de México e 80 quilómetros da cidade de Toluca de Lerdo (capital do estado).

## Política e goberno 
O concello está formado por un presidente municipal ou alcalde, un síndico, un tesoureiro, un secretario da xunta e rexedores das delegacións. A elección é por representación democrática que encabezan os partidos políticos para un período de tres anos de goberno.

### Alcaldes 
## Demografía 
O concello de Naucalpan de Juárez ten moitas localidades e na seguinte táboa amósanse as principais parroquias.

## Cultura 
miniatura|200px|Torres de Satélite.
Conta cun bo número de monumentos patrimoniais e unha grande historia. Cóntase neste concello con algúns vestixios arqueolóxicos e arquitectónicos do seu pasado precolombiano e colonial español, sendo os recintos máis importantes as igrexas, edificios barrocos que conservan as súas características de deseño orixinal.

As torres de Satélite son estruturas de formigón pintadas en cores, azul, vermella, amarela e branca, é un símbolo de modernidade de finais do século XX, de estilo minimalista e o seu arquitecto foi Luis Barragán.

## Notas 
## Véxase tamén 
### Outros artigos
* Benito Juárez

### Ligazóns externas 
* Concello de Naucalpan de Juárez INEGI, 2009.
Leonard Nimoy

**Leonard Simon Nimoy**, nado en Boston (Massachusetts) o 26 de marzo de 1931 e finado en Bel Air (un barrio dos Ánxeles) o 27 de febreiro de 2015, foi un actor, director, poeta, fotógrafo e cantante estadounidense. Nimoy é coñecido polo seu papel de Spock na serie de televisión *Star Trek* (1966–1969), e por aparecer en numerosos filmes, series de televisión e videoxogos.

## Filmografía 
### 1950s 
### 1960s 
### 1970s 
### 1980s 
### 1990s 
### 2000s 
### 2010s 
## Notas 
## Véxase tamén 
### Ligazóns externas 
*
Fernán-Núñez

**Fernán Núñez** é un municipio español da provincia de Córdoba, Andalucía, na comarca da Campiña Sur.

Tiña 9.736 habitantes (INE 2010). A súa extensión superficial é de 29,8&nbsp;km² e tiña unha densidade de 326,71 hab./km². As súas coordenadas xeográficas son 37º 40' N, 4º 43' O e a súa altitude é de 322 metros. Dista 30 quilómetros da capital de provincia, Córdoba, formando parte do Consorcio de Transporte Metropolitano da Área de Córdoba.

As principais actividades económicas son a agricultura e a construción. Destaca o cultivo de trigo, xirasol e, en menor medida, oliveira. Ademais, parte das súas terras de cultivo inclúense na denominación de orixe vitivinícola Montilla-Moriles.
 
Enlaza con Córdoba pola autovía A-45. 
Forma parte da Ruta do Califato e da Ruta do viño Montilla-Moriles. 
Entre os seus monumentos principais está a Igrexa de Augas Santas, de estilo barroco e o palacio ducal de estilo neoclásico.

## Véxase tamén 
### Ligazóns externas 
* Fernán Núñez - Sistema de Información Multiterritorial de Andalucía
* O Patrimonio Histórico de Fernán Núñez  - Cultura, tradición, historia e arqueoloxía de Fernán-Núñez
* Fernán Núñez en imágenes - Imaxes de Fernán Núñez a través do tempo
* Fernán Núñez es de cine - Vídeo de Fernán Núñez na serie *Andalucía es de cine* de Canal Sur TV 
* Pozuelo Digital  - Portal Dixital de novas sobre Fernán Núñez
* Onda Marina Radio - Emisora municipal de Fernán Núñez`
* Club de Baloncesto Fernán Núñez - Club Baloncesto Fernán Núñez
* C.D. El Pozuelo - Club de Senderismo e Bicicleta "El Pozuelo"
* Izquierda Unida de Fernán Núñez - Páxina Web Oficial de Izquierda Unida de Fernán Núñez
* Partido Popular de Fernán Núñez  - Páxina Web Oficial do Partido Popular de Fernán Núñez
* IES Francisco de los Ríos de Fernán Núñez - Páxina Web do IES Francisco de los Ríos de Fernán Núñez
* IES Miguel Crespo de Fernán Núñez  - Páxina Web do IES Miguel Crespo
* Patrimonio cultural de Fernán Núñez na Guía Dixital do Patrimonio Cultural de Andalucía.IAPH
Fuente Palmera

**Fuente Palmera** un municipio español da provincia de Córdoba, Andalucía.
No ano 2005 tiña aproximadamente 3.500 habitantes no núcleo urbano, e 10.556 habitantes sumando os habitantes das aldeas que compoñen o concello.
A súa extensión superficial é de 76&nbsp;km² e ten unha densidade de 134,5 hab/km². As súas coordenadas xeográficas son 37º 42' N, 5º 06' O. Atópase a unha altitude de 158 metros e a 45 quilómetros da capital de provincia, Córdoba.

## Véxase tamén 
### Ligazóns externas 
* Fuente Palmera - Sistema de Información Multiterritorial de Andalucía
Fuente-Tójar

**Fuente-Tójar** é un municipio español da provincia de Córdoba, Andalucía. No ano 2005 tiña 807 habitantes. A súa extensión superficial é de 24&nbsp;km² e tiña unha densidade de 33,6 hab/km². As súas coordenadas xeográficas son 37º 30' N, 4º 08' O. Atópase a unha altitude de 600 metros e a 96 quilómetros da capital de provincia, Córdoba.

## Véxase tamén 
### Ligazóns externas 
* Fuente-Tójar, Sistema de Información Multiterritorial de Andalucía.
* Patrimonio cultural de Fuente-Tójar na Guía Dixital do Patrimonio Cultural de Andalucía. Instituto Andaluz do Patrimonio Histórico
La Granjuela

**La Granjuela** é un municipio español da provincia de Córdoba, Andalucía. No ano 2005 tiña 487 habitantes. A súa extensión superficial é de 56 km² e tiña unha densidade de 8,7 hab/km². As súas coordenadas xeográficas son 38º 22' N, 5º 21' O. Atópase a unha altitude de 554 metros e a 89 quilómetros da capital de provincia, Córdoba.

### Localización 

## Véxase tamén 
### Ligazóns externas 
* La Granjuela - Sistema de Información Multiterritorial de Andalucía
Trust Company

**Trust Company**, **TRUSTcompany** o tamén **TRUST*CO** é unha banda estadounidense de metal alternativo e post-grunge fundada en Montgomery (Alabama) no ano 1997.

## Membros 
* Kevin Palmer 
* James Fukai
* Jason Singleton
* Wes Cobb

## Discografía 
## Sinxelos 
* *Downfall* (2002)
* *Running From Me* (2002)
* *The Fear* (2003)
* *Stronger* (2005)
* *Erased* (2006)
* *Heart in My Hands* (2010)

## Véxase tamén 
### Ligazóns externas 
* O Myspace oficial da banda
Fuente Obejuna

**Fuente Obejuna** é un municipio español da provincia de Córdoba, Andalucía.
No ano 2005 tiña 5.434 habitantes. A súa extensión superficial é de 592&nbsp;km² e ten unha densidade de 9,2 hab/km². As súas coordenadas xeográficas son 38º 16' N, 5º 25' O. Atópase situada a unha altitude de 625 metros e a 98 quilómetros da capital de provincia, Córdoba.

É famoso polos sucesos históricos do século XV que inspiraron a obra teatral *Fuenteovejuna* escrita por Lope de Vega e publicada en 1619.

## Véxase tamén 
### Ligazóns externas 
* Fuente Obejuna - Sistema de Información Multiterritorial de Andalucía
* Fuente Obejuna desde o ar